
Laburpena (GAOn argitaratzeko)

2023ko deialdia, Euskara Sailak kudeatutako programen kontura dirulaguntzak emateko

Euskara eta Hezkuntza Batzordeak proposatuta, Osoko bilkurak, 2023ko apirilaren 27an egindako bileran honako hau erabaki zuen: 

.- Lehenengoa:
Onartzea jarraian ageri diren dirulaguntza lerroen oinarri arautzaile orokorrak, baita horietako bakoitzaren oinarri espezifikoak ere, erabaki honen I. eranskinean jasotzen direnak:

1. Errotuluak, irudi korporatiboa eta web gunea euskaraz jartzen dituzten entitateei dirulaguntzak.
2. Euskara ikasteko dirulaguntzak. 
3. Aisialdiko begirale ikastaroa Oñatin egiteko dirulaguntzak.

.- Bigarrena:
Onartzea aipatutako dirulaguntzen 2023ko deialdia.

Finantziazioa eta eskaerak aurkezteko epea.
1- Errotulaziorako dirulaguntzak: guztira 2.200 euroko gastua baimentzen da, «(83) Euskara: paisaia linguistikoa» partidaren kargura.
Eskabideak errotulua jarri aurretik aurkeztu behar dira, betiere 2023ko urtearen barnean. 

2.- Euskara ikasteko dirulaguntzak: guztira  6.352 euroko gastua baimentzen da, «(104) Euskaltegiko Bekak» partidaren kontura.
Eskabideak ikastaroa bukatu eta hurrengo hilabetean aurkeztu behar dira.

3.- Begirale ikastarorako dirulaguntzak: guztira 4.875 euroko gastua baimentzen da,  1221.481.335.00.01.2023 partidaren kontura.
Eskabideak ikastaroa bukatu eta hurrengo hilabetean aurkeztu behar dira.

.- Hirugarrena:
Oinarri arautzaile hauek indarrean jarriko dira Gipuzkoako Aldizkari Ofizialean argitaratzen denean eta Toki Araubidearen Oinarriak arautzen dituen Legearen 49. eta 65. artikuluetan aurreikusitako epea igarotakoan. Indarrean egongo dira harik eta udalbatzak berariaz aldatu edo indargabetu arte.

Interesdunek erabaki honen aurka zuzenean Administrazioarekiko Auzi Errekurtsoa aurkez dezakete Administrazioarekiko Auzietako Donostiako Epaitegietan, argitaratu eta biharamunetik hasita bi hilabeteko epean.

Hala ere, partikularrek aukera dute horren aurretik Berraztertzeko Hautazko Errekurtsoa aurkezteko Gobernu Juntari, argitaratu eta biharamunetik hasita hilabeteko epean. Hori eginez gero, ezingo da administrazioarekiko auzi errekurtsorik aurkeztu harik eta berraztertzekoaren berariazko ebazpena eman edo ustezko ezespena gertatu arte. Dena dela, egoki iritzitako beste edozein errekurtso aurkez daiteke.

Guztiek jakin dezaten argitaratzen da hori.

Oñatin, 2023ko apirilaren 27an. Alkateak
